 Tiirka 1-aad waa dhismaha nidaam federaal ah oo dalku yeesho, maantana waxaa leennahay maamul-goboleedyo metela shacabka Soomaaliyeed, ayna madaxdoodu halkan joogaan, iyagoo ah wakiillada shacabkii soo doortay, waxaanan rajeynayaa in maamullada haray sida ugu dhaqsiyaha badan loo dhameystiri doono oo inta aanu wada-tashigan dhamaan sanadkan dhamaadkiisa iyagana ay kusoo biiraan, howshuna meel aad u wanaagsan ayay noo maraysaa, ayuu yiri madaxweyne Xasan Sheekh. 